રાજ્યભરમાં બાળકો ઉપાડી જવાની ગેંગ સક્રિય થઈ છે એ માત્ર સોશિયલ મીડિયાની વાયરલ વિક્રૃતી છે અને આવો કોઈપણ શંકાસ્પદ વ્યક્તિ દેખાય તો કાયદો હાથમાં ન લેવાને બદલે પોલીસને જાણ કરવાની સતત અપીલ વચ્ચે પણ સૌરાષ્ટ્રમાં રવિવારે બે બનાવો બહાર આવ્યા છે. જેમાં પોરબંદર તાલુકાના બળેજ ગામે બાળકોને ઉઠાવી જવાના શંકાના આધારે એક સખ્સને લોકોએ ઝડપી લીધો હતો. ત્યારબાદ પોલીસને સોંપ્યો હતો. આ સખ્સ કેશોદનો હોવાનો અને માનસિક રીતે અસ્થીર હોવાની વિગતો બહાર આવી છે. જ્યારે સોમનાથના ભાલપરા રોડ પાસે બાળક ઉપાડી જવાની શંકાએ અજાણ્યા ચાર શખ્સોએ એક પરપ્રાંતિય યુવાનને ઢીબી નાખતા પોલીસમાં મામલો પહોંચ્યો છે.